સારાંશ માટે દસ્તાવેજ: ગુજરાત હાઈકોર્ટે કડક નિરીક્ષણ કરતા કહ્યુ છે કે, સરકારી હૉસ્પિટલોમાં ગરીબ લોકો સારવાર કરાવવા આવે છે એટલે એમની જિંદગીની કોઈ કિંમત નથી એમ ન સમજવું જોઈએ. સરકારે વધારે તકેદારી લેવાની જરૂર છે. સરકારી હૉસ્પિટલમાં કોરોનાના દર્દીઓને ઊંચો મૃત્યુ આંક ચિંતાનો વિષય છે. 

ગુજરાત હાઈકોર્ટે એમ પણ કહ્યું કે સરકારે તમામ સુવિધાઓ યુદ્ધને ધોરણે પૂરી પાડવી પડશે. ગુજરાત હાઈકોર્ટે ગુજરાત સરકાર સામે કડક અસંતોષ રજૂ કર્યો એની પાછળ એક રેસિડેન્ટ ડૉકટરે લખેલો પત્ર પણ કારણ ગણાવવામાં આવ્યો છે.

કોરોનાને લઈને ગુજરાત હાઈકોર્ટે સુઓમોટો પિટિશન પછી ગુજરાત સરકારે આ અંગે લીધેલા પગલાંની તાત્કાલિક જાણ કરવા માટે સમય માગ્યો હતો. 

જેના સંદર્ભમાં ગુજરાત સરકાર વતી સરકારી વકિલ મનીષા શાહે કોર્ટને કહ્યું હતું કે, અમદાવાદમાં વધી રહેલા કેસોને ધ્યાનમાં રાખીને છઠ્ઠી મેથી યુદ્ધના ધોરણે પગલાં લીધા છે. સરકારે કુલ 42 હૉસ્પિટલમાં 50 બેડ ટકા કોરોના માટે ખાલી કરવાનો આદેશ આપ્યો છે. આ પહેલા સરકારે 23 હૉસ્પિટલ સાથે જે એમઓયુ કર્યા હતાં તેને એક્સ્ટેન્ડ કર્યા છે. ચારના એમઓયુ બાકી છે અને આઠ હોસ્પિટલ એવી છે કે જેને સરકાર સાથે એમઓયુ કરવામાં રસ નથી. 

સિવિલના એક ડૉકટરનો એ પત્ર

અમદાવાદ સિવિલ હૉસ્પિટલની દયનીય સ્થિતિ અંગે ગુજરાત હાઈકોર્ટે શુક્રવારે સરકારની આકરી ઝાટકણી કાઢી એમાં સિવિલ હૉસ્પિટલમાં કામ કરતા રેસિડેન્ટ ડૉક્ટરે લખેલાં એક પત્રનો ઉલ્લેખ કરવામાં આવ્યો છે. 

ગુજરાત હાઈકોર્ટે સુઓમોટોમાં કડક વલણ અપનાવ્યું તે બદલ અંગ્રેજી અખબાર ઇન્ડિયન એક્સપ્રેસે આ પત્રને જવાબદાર ગણ્યો છે. 

આ પત્રમાં ડૉકટરે સિવિલ હૉસ્પિટલના ગેરવહીવટ વિશે વિગતે લખ્યું છે.

આ પત્રમાં ડૉક્ટરે દાવો કર્યો છે કે હૉસ્પિટલ મૅનેજમેન્ટને એ વાતની ચિંતા છે કે જો રેસિડેન્ટ ડૉક્ટર પૉઝિટિવ આવશે તો કોણ કામ કરશે?

એમણે એમ પણ કહ્યું કે, કોઈ સિનિયર ડૉક્ટર ઇમરજન્સી કે રાઉન્ડમાં આવતા નથી. તમામ દરદીઓની સારવાર જુનિયર ડૉક્ટરો દ્વારા કરવામાં આવી રહી છે અને તે છતાં સિનિયર ડૉક્ટરો અમને ડરપોક અને કામચોર કહે છે અને મૅનેજમેન્ટ દ્વારા રેસિડેન્ટ માટે કોઈપણ પ્રકારની કાર્યવાહી કરવામાં આવતી નથી.

પત્રમાં લખવામાં આવ્યું છે કે અમારા વિભાગના આઠ ડૉક્ટરો અને મારા જ યુનિટના પાંચ રેસિડેન્ટ ડૉક્ટરો કોરોના વાઇરસના પૉઝિટિવ આવ્યા, અમે ટેસ્ટ કરાવ્યો તે બદલ અમારી ટીકા કરવામાં આવી હતી. 

પાંચ દિવસથી અમે 30થી પણ વધારે રેસિડેન્ટ ડૉક્ટર મેરિઍટ હૉટલમાં સારવાર...\nદસ્તાવેજની સમાન ભાષામાં સારાંશ:
ગુજરાતમાં કોરોના વાઇરસને કારણે મૃત્યુ સતત વધી રહ્યાં છે ત્યારે રાજ્યમાં કોરોનાની કામગીરીને લઈને હાઈકોર્ટે ગુજરાત સરકારની ટીકા કરી છે.